JY LEES NOU Inspirasiekos met SARIE se mozzarella-resepte
Herman kuier vandag op Buffalo Ridge buite Wellington en ontmoet vir Kobus Lambrechts wat met waterbuffels boer. Kobus maak sy eie buffel-mozzarellakaas wat Herman gebruik in 'n sampioen-calzone, caprese-slaai en komkommersop.
Meng koekmeel, gis en melkpoeier in groot mengbak. Voeg sout en heuning by. Gooi louwarm melk geleidelik by terwyl jy meng tot stywe kniebare deeg vorm. Knie vir 10 - 12 minute. Plaas in skoon bak wat met olie gesmeer is en maak toe met kleefplastiek. Laat rys op warm plek vir 25 - 30 minute of tot dubbel in volume.
Verhit oond tot 200 °C. Rol deeg tot sowat 5 mm dik op ‘n meelbestrooide oppervlak uit. Smeer tamatiepuree oor deeg. Plaas sampioene en kaas op helfte van deeg. Pak ham bo-op. Geur goed. Vou ander helfte van deeg oor vulsel en seël kante dig deur deeg saam te druk met vingerpunte. Plaas op ‘n bakplaat wat met kleefwerende sproei gespuit is. Bak vir 20 minute of tot goudbruin en gaar. Sit voor saam met slaai van jou keuse.
Waterblommetjie | Sout | Mossels en Oesters | Meel | Sampioene